અષ્ટાવક્રજી થોડી ક્ષણો અટકી વાતને સમજાવે છે. કેટલાક અજ્ઞાનીઓ માને છે કે જીવન બંધન છે, પરંતુ જીવન સમસ્યા નથી. જીવનથી ભાગી જંગલમાં જવાની પણ જરૂર નથી, કિંતુ મનુષ્યના ખોટા દ્રષ્ટિકોણે જીવનને સમસ્યારૂપ બનાવ્યું છે. જેમ કરોળિયો તેના જ મુખમાંથી નીકળેલી લાળની જાળમાં ફસાઈ જાય છે, એને ફસાવવાનું બીજું કોઈ કારણ નથી. એવી જ સ્થિતિ મનુષ્યની છે કે જે તે પોતાનાં જ રચેલાં બંધનોમાં સ્વયં જ ફસાઈ છે, અને અનેક જન્મના ફેરામાં પડી જાય છે.’